শাং সাম্রাজ্য
শাং সাম্রাজ্য বা ইয়িন সাম্রাজ্য (চীনা: 商朝; পিনইয়িন: "Shāng cháo") খ্রিষ্ট্রীয় সময়ের দুই হাজার বছর আগে চীনের হুয়াংহো নদীর আশেপাশে গড়ে উঠেছিল। খ্রিস্টপূর্ব ১৫৫৬ সাল থেকে ১০৪৬ সাল পর্যন্ত এই সাম্রাজ্য চীনে শাসন করেছে।
মিং রাজবংশ
মিং রাজবংশ () চীনের একটি শাসক রাজবংশ যারা ১৩৬৮ সাল থেকে ১৬৪৪ সাল পর্যন্ত ২৭৬ বছর চীনে রাজত্ব করে। মঙ্গোলদের দ্বারা পরিচালিত ইউয়ান সাম্রাজ্যের পতনের পর তারা চীনের শাসনভার গ্রহণ করে। মিং রাজবংশের শাসন কালকে অনেকেই অভিহিত করেন "মানব ইতিহাসের সবচেয়ে সুশৃঙ্খল সরকার ও সামাজিক স্থিতিশীলতা সর্বশ্রেষ্ঠ সময়গুলোর" অন্যতম যুগ হিসেবে। এটিই ছিল চীনের শেষ রাজবংশ যা জাতিগত হান চীনাদের শাসনাধীনে ছিল। ১৬৪৪ সালে লি জিচেং এর বিদ্রোহের ফলে এই সাম্রাজ্যের মূল রাজধানী বেইজিং এর পতন হয় এবং শুং রাজবংশের পত্তন ঘটে। শুং রাজবংশও অল্পসময় পরেই মানচু কর্তৃক পরিচালিত কিং রাজবংশের দ্বারা বিলুপ্ত হয়। তবে মিং রাজবংশের অনুগত কিছু কিছু অঞ্চল ১৬৬২ সাল পর্যন্ত টিকে ছিল যাদের একসাথে দক্ষিণ মিং বলা হয়।